АҞӘА, цәыббра 11 — Sputnik. Урыстәыла мҽхакыҭбаалатәи арратә ҽазыҟаҵарақәа "Восток-2018" мҩаԥнагоит Мрагылара хара иахьаҵанакуа аҭыԥқәа рҟны. Аҽазыҟаҵарақәа мҩаԥысуеит цәыббра 11 — 17 рзы, Атәылахьчара аминистр Сергеи Шоигу инапхгарала. Абри атәы аанацҳауеит РИА Новости.
Аҽазыҟаҵарақәа ирылахәхоит 300 нызқьҩык рҟынӡа аррамаҵзурауаа. Арахь иаҵанакуеит афлот, аҳауа-десанттә ар, арра-ҳаиртә ар, зқьы инареиҳаны аҳаирпланқәа, аверталиотқәа, 36 нызқь рҟынӡа акәылӡтәы машьынақәа, 80 инареиҳаны еиуеиԥшым ӷба.
Уи адагьы аҽазыҟаҵарақәа ирыдрыԥхьалоит Китаии Монголиеи рыррамаҵзурауаа.
"Восток-2018" ҩ-етапкны еихшоуп. Аҽазыҟаҵарақәа мҩаԥысуеит цәыббра 11 — 17 рзы, Атәылахьчара аминистр Сергеи Шоигу инапхгарала.